stanford-oval/wikipedia huggingface dataset:
Volosnja (joki Pihkovan alueella)

| Volosnja Волосня |
| --- | --- |
Maanosa:  Eurooppa
Maat:  Venäjä
Alue:  Pihkovan alue
Piiri:  Pihkovan piiri
Vesistöalue ja valuma-alueen tietoja
Päävesistöalue:  Narvanjoen vesistöalue
Valuma-alue:  Volosnjan valuma-alue
Yhtyy:  Tšorjana (26 km suistosta)
Joen uoman kohteita
Alkulähde:  metsäpuro
 :  58.2867°N, 28.2694°E
Laskupaikka:  Tšorjana
 :  58.2664°N, 28.0883°E
Mittaustietoja
Lähdekorkeus:  yli 75 m  mpy. 
Laskukorkeus:  alle 32 m  mpy. 
Korkeusero:  yli 43 m
Pituus:  17 km  
Kaltevuus:  2,5 m/km
Muuta
Volosnja (ven. Волосня) on Luoteis-Venäjällä Pihkovan alueella virtaava Tšorjanan sivujoki, jonka pääuoma laskee Peipsijärveen.
Joen kulku

Volosnja alkaa pienenä metsäpurona noin viisi kilometriä Gorodnjan (ven. Городня) kylästä pohjoiseen. Seutu on Lugan ylängön länsirinteitä, jotka laskeutuvat Peipsin alangolle. Purolla on sen alkutaival jyrkähköä vesireittiä kohti luodetta. Yläjuoksilla se sijaitsee yli 75 metriä mpy. ja jo 11 kilometrin aikana se putoaa 36 metriin mpy. Joelle tulee siis pudotusta yli 39 metriä ja se on keskikaltevuudeksi muutettuna 3,5 metriä kilometrille (m/km). Puro on uurtanut itselleen kapean laakson, jossa se mutkittelee vähäisesti. Viiden kilometrin jälkeen sen reitti kääntyy vahvasti luoteeseen ja siihen johdetaan nyt tasaisen metsä- ja suoalueen kuivatusojia. Seudun ainoa järvi on Ojevo (ven. Оево). Alempana joki saavuttaa suoalueen Paletskij Mohin (ven. Палецкий Мох) eteläiset seudut. Täällä jokeen yhtyy sen tärkein sivujoki Vydreika (ven. Выдрейка), joka kerää vetensä suoalueen itäpuolelta. Lopulta joki alittaa maantien 58K-096 ja tekee samalla käännöksen kohti lounasta. Käännöskohdassa siihen yhtyy Vydreikan lisäksi suoriksi kaivetut Bolšoje Orlovon ja Bereznon laskuojat. Joen ympäristö säilyy voimakkaasti ojitettuna loppuun asti. Lyhyt joki yhtyy Tšorjanaan Belojen ja Ludavskojen välisellä alueella. Joen uoma putoaa kääntöpaikasta yhtymäkohtaan enää neljä tai korkeintaan viisi metriä, jolloin joen kaltevuudeksi tulee alle metrin kilometriä kohti. Joki virtaa koko matkan asumattomalla seudulla .
Valuma-alue, sivu-uomia ja järviä > Valuma-alue

Volosnja, joka on siis Tšorjanan sivujoki, sijaitsee Narvanjoen vesistöalueessa Peipsijärven alueella. Tšorjana laskee Pihkovanjärven pohjoisrantaan, joka on Peipsijärven eteläisin järvenosa. Peipsijärven pohjoispäästä alkava laskujoki Narvanjoki jatkaa vesireittiä kohti pohjoista ja laskee viimein Suomenlahteen. Volosnjan valuma-alue sijaitsee kokonaan Pihkovan alueella.
Valuma-alue, sivu-uomia ja järviä > Sivu-uomia

Volosnja virtaa voimakkaasti ojitetulla metsä- ja suoalueella eikä sen sivu-uomia ole nimetty karttoihin kattavasti. Pisin sivu-uoma on Vydreika (ven. Выдрейка), joka yhtyy Volosnjaan kuusi kilometriä sen suusta, ulottuu yhdeksän kilometrin mittaisena Lugan ylängön rinteille. Sen pisin sivu-uoma on Mežnikin (ven. Межник) ja ylempänä sijaitsee vielä toinen sivu-uoma Petunovin (ven. Πетунов) puro.
Valuma-alue, sivu-uomia ja järviä > Järviä

Joen valuma-alueella on joitakin järviä. Alajuoksulla yhtyy pääuomaan pieni oja, joka alkaa pienestä Tutšnojeen järvestä. Sen pohjoispäässä sijaitsee vierekkäin kaksi suurempaa järveä Bolšoje Orlovo ja Berezno. Niitä yhdistää oja ja kumpikin järvi laskee pääuomaan lyhyellä ojalla. Näiden lähettyvillä on myös Vydreiskojeen järvi.
Hallintoalue

Valtiollisen vesistörekisterin mukaan joki ja sen valuma-alue kuuluu Itämeren valuma-alueen piiriin (ven. Балтийский бассейновый округ). Venäjän puoleisten vesistöjen hallintorakenteesta ei ole tässä tietoa, mutta alue sisältyy kuitenkin Pihkovan alueeseen. Joen vesistörekisterin numero on 01030000312102000027541 .
Huomautuksia

1 2 3  Teksti on osittain käännös venäjänkielisestä artikkelista ru:Волосня (приток Чёрной), jonka tiedot on vielä tarkistamatta muista lähteistä.
↑  Kohteen pituus, leveys ja ympäristön kasvillisuus, asutus ja nimistöä on tarkistettu Internetin Google-, Bing-, ACME- tai Yandex-karttapalvelusta käyttäen järven koordinaatteja.
↑  Sivujoen etäisyys Tšorjanan suistosta on mitattu Internetin karttapalvelusta Yandex.
Käännös suomeksi
Hockey Europe

Hockey Europen logo
Hockey Europe on 22. lokakuuta 2008 perustettu järjestö, jonka kotipaikka on Saksan Kölnissä. Hockey Europen tehtävänä on vahvistaa eurooppalaisten jääkiekon huippuliigojen ja niiden seurojen yhteisrintamaa entisestään kovenevassa kansainvälisessä kilpailussa. Hockey Europe pyrkii tiedonvaihtoon NHL:n, KHL:n, IIHF:n sekä muiden jääkiekon ammattilaisorganisaatioiden kanssa.
Hockey Europen ensimmäiseksi puheenjohtajaksi on nimetty SM-liigan toimitusjohtaja Jukka-Pekka Vuorinen.
Perustajajäsenet

| --- | --- |
  Ruotsi (Elitserien)   Saksa (DEL)   Slovakia (Extraliga) :   Suomi (SM-liiga)   Sveitsi (Nationalliga A)   Tšekki (Extraliga)
Wendy Boglioli

| Mitalit> Maa:   Yhdysvallat.Naisten uinti. Olympialaiset  | Mitalit> Maa:   Yhdysvallat.Naisten uinti. Olympialaiset  | Mitalit> Maa:   Yhdysvallat.Naisten uinti. Olympialaiset  | Maa:   Yhdysvallat> Naisten uinti. |
| --- | --- | --- | --- |
|  Kultaa | Montréal 1976 | 4 × 100 metrin vapaauintiviesti |  |
|  Pronssia | Montréal 1976 | 100 metrin perhosuinti |  |
Wendy Lou Lansbach Boglioli (s. 6. maaliskuuta 1955 Merrill, Wisconsin) on yhdysvaltalainen entinen uimari ja olympiavoittaja. Boglioli voitti Montréalin kesäolympialaisissa 1976 kultaa 4 × 100 metrin vapaauintiviestistä, yhdessä Shirley Babashoffin, Jill Sterkelin ja Kim Peytonin kanssa. Lisäksi hän sijoittui pronssille 100 metrin perhosuinnissa, häviten vain Itä-Saksan Kornelia Enderille ja Andrea Pollackille.
Boglioli edusti uintiurallaan seuratasolla Central Jersey Aquatic Clubia. Hän on ollut naimisissa vuodesta 1975 lähtien Bernie Bogliolin kanssa, ja heillä on yhteensä kolme lasta. Boglioli toimii nykyisin luennoitsijana.
Guardians of the Galaxy Vol. 2

| Guardians of the Galaxy Vol>  2 |
| --- | --- |

Ohjaaja:  James Gunn
Käsikirjoittaja:  James Gunn
Perustuu:  Dan Abnettin ja Andy Lanningin sarjakuvaan Guardians of the Galaxy
Tuottaja:  Kevin Feige
Säveltäjä:  Tyler Bates
Kuvaaja:  Henry Braham
Leikkaaja:   Fred Raskin  Craig Wood 
Tuotantosuunnittelija:  Scott Chambliss
Pukusuunnittelija:  Judianna Makovsky
Pääosat:   Chris Pratt  Zoë Saldaña  Dave Bautista  Vin Diesel  Bradley Cooper  Michael Rooker  Karen Gillan  Pom Klementieff  Elizabeth Debicki  Chris Sullivan  Sean Gunn  Sylvester Stallone  Kurt Russell 
Valmistustiedot
Valmistusmaa:  Yhdysvallat
Tuotantoyhtiö:  Marvel Studios
Levittäjä:  Walt Disney Studios Motion Pictures
Ensi-ilta:   2017-04-1010. huhtikuuta 2017 (Tokio)  2017-04-2626. huhtikuuta 2017 (Suomi)  2017-05-055. toukokuuta 2017 (Yhdysvallat)  
Kesto:  136 minuuttia
Alkuperäiskieli:  englanti
Budjetti:  200 miljoonaa $
Tuotto:  863,7 miljoonaa $
Edeltäjä:  Guardians of the Galaxy
Seuraaja:  Guardians of the Galaxy Vol. 3
Aiheesta muualla
IMDb 
Elonet
AllMovie
Infobox OKNimi-testi OK: 
Guardians of the Galaxy Vol. 2 on vuonna 2017 ensi-iltansa saanut  avaruusooppera ja supersankarielokuva, joka perustuu Marvel Comicsin luomaan supersankariryhmään Galaksin Vartijat. Se on jatkoa vuoden 2014 elokuvalle Guardians of the Galaxy sekä Marvel Cinematic Universen viidestoista elokuva ja kolmannen vaiheen kolmas elokuva. Elokuvan on ohjannut ja käsikirjoittanut James Gunn, ja sen pääosissa ovat Chris Pratt, Zoë Saldaña, Dave Bautista, Vin Diesel, Bradley Cooper, Michael Rooker, Karen Gillan, Pom Klementieff, Elizabeth Debicki, Chris Sullivan, Sean Gunn, Sylvester Stallone ja Kurt Russell. Elokuvassa Galaksin Vartijat selvittävät totuutta Tähtilordin isästä.
Guardians of the Galaxy Vol. 2 julkistettiin San Diego Comic-Con International -tapahtumassa vuonna 2014 ennen ensimmäisen elokuvan ensi-iltaa, Gunnin vahvistaessa samalla paluunsa ohjaajaksi. Elokuvan virallinen nimi paljastettiin vasta kesäkuussa 2015. Kuvaukset alkoivat helmikuussa 2016 Pinewood Atlanta Studiosilla ja päättyivät kesäkuussa 2016. Gunn sanoi, että jatko-osa sijoittuisi pian ensimmäisen elokuvan jälkeen, tutkiakseen Vartijoiden uutta roolia ja jatkaakseen tarinaa Quillin isästä. Sarjakuvista poiketen Quillin isä on elokuvassa Ego. Kurt Russell valittiin Egon rooliin heinäkuussa 2016.
Guardians of the Galaxy Vol. 2 sai maailmanensi-iltansa Tokiossa 10. huhtikuuta 2017. Elokuvateattereihin se ilmestyi Suomessa 26. huhtikuuta 2017 ja Yhdysvalloissa 5. toukokuuta 2017. Elokuva sai pääosin positiivisen vastaanoton, kriitikoiden ylistäessä visuaalisia efektejä, soundtrackia ja näyttelijöitä, vaikka se ei ollut heidän mielestä yhtä hyvä kuin ensimmäinen elokuva. Kolmas elokuva, Guardians of the Galaxy Vol. 3, sai ensi-iltansa 5. toukokuuta 2023. Mutta sitä ennen julkaistiin Disney+-spesiaali The Guardians of the Galaxy Holiday Special 25. marraskuuta 2022.
Näyttelijät

| 0 | 1 | 2 |
| --- | --- | --- |
|  Chris Pratt  | … |  Peter Quill / Tähtilordi   |
|  Zoë Saldaña  | … |  Gamora   |
|  Dave Bautista  | … |  Drax Tuhoaja   |
|  Vin Diesel  | … |  pikku-Groot (ääni)   |
|  Bradley Cooper  | … |  Rocket (ääni)   |
|  Michael Rooker  | … |  Yondu Udonta   |
|  Karen Gillan  | … |  Nebula   |
|  Pom Klementieff  | … |  Mantis   |
|  Elizabeth Debicki  | … |  Ayesha   |
|  Chris Sullivan  | … |  Taserface   |
|  Sean Gunn  | … |  Kraglin Obfonteri   |
|  Sylvester Stallone  | … |  Stakar Ogord   |
|  Kurt Russell  | … |  Ego   |
|  Laura Haddock  | … |  Meredith Quill   |
|  Tommy Flanagan  | … |  Tullk   |
|  Aaron Schwartz  | … |  ”nuori” Ego   |
|  Ben Browder  | … |  Sovereign-amiraali   |
|  Joe Fria  | … |  Oblo   |
|  Terence Rosemore  | … |  Narblik   |
|  Jimmy Urine  | … |  Half-Nut   |
|  Stephen Blackehart  | … |  Brahl   |
|  Steve Agee  | … |  Gef   |
|  Rob Zombie  | … |  ravager   |
|  Seth Green  | … |  Howard Ankka (ääni)   |
|  Michael Rosenbaum  | … |  Martinex N’Taga   |
|  David Hasselhoff  | … |  Ego (David Hasselhoffin muodossa)   |
|  Wyatt Oleff  | … |  nuori Peter Quill   |
|  Gregg Henry  | … |  Quillin isoisä   |
|  Ving Rhames  | … |  Charlie-27   |
|  Michelle Yeoh  | … |  Aleta Ogord   |
|  Stan Lee  | … |  astronautti (cameo)   |
|  Miley Cyrus  | … |  Mainframe (ääni, cameo)   |
|  Mike Escamilla  | … |  Scrote (ääni)   |
Thor: Ragnarökin kuvauksista otettua videokuvaa Jeff Goldblumin näyttelemästä Suurmestarista tanssimassa näytetään lyhyesti lopputekstien aikana. Kevin Feige selitti kuinka Marvel ”ajatteli, että olisi hauskaa lisätä se sinne”, koska hahmo on ensimmäisessä elokuvissa esiintyneen Keräilijän veli.
Tuotanto > Kehitys

Toukokuussa 2014 Bob Iger, The Walt Disney Companyn toimitusjohtaja, huomasi Guardians of the Galaxyn potentiaalin suuremmaksi sarjaksi tekemisestä. Hän sanoi, että ”Odotamme pääsevämme esittelemään maailmalle fantastisemman Marvel-kertomuksen, mahtavilla näyttelijöillä ja hahmoilla Guardians of the Galaxyssa, josta julkaisimme kuvia viime viikolla ja uskomme sillä olevan vahvaa potentiaalia elokuvasarjaksi.” Hän lisäsi vielä, ”Ennustan, että meillä on käsissämme toinen Avengers-elokuva, mutta se on ehdottomasti tavoitteemme.” Myöhemmin saman kuukauden aikana, Gunn paljasti, että mikäli jatko-osa toteutetaan, hän olisi kiinnostunut palaamaan, lisäten suostuvansa sopimukseen, jos pyydetään. Kesäkuussa 2014 Feige lisäsi, ”jos tämä elokuva toimii, jos yleisö tulisi ylistämään tätä, löytyy ehdottomasti paikka [elokuvasarjan] toteuttamiselle ja meillä on ideoita, joilla haluaisimme toteuttaa sen”, viitaten hahmojen, maailmojen ja tarinoiden laajaan valikoimaan Guardians-sarjakuvissa.
Tuotanto > Esituotanto

Heinäkuussa 2014 toinen käsikirjoittaja Nicole Perlman vahvisti jatko-osan tekemisen, sanoman sen ”tulevan tapahtumaan” positiivisen vastaanoton myötä, ja vahvisti Gunnin vastaavan sekä ohjauksesta että käsikirjoituksesta. San Diego Comic-Conissa vuonna 2014 jatko-osan vahvistettiin olevan kehityksessä, ja ensi-ilta olisi 28. heinäkuuta 2017. Heinäkuussa Gunn sanoi myös tietävänsä ”monta suuntaa, jonne haluaisi edetä [jatko-osalla]. Minulla on paljon ideioita tarinoiden ja esiintyvien hahmojen suhteen, valmiiksi kirjoitettuja dokumenttejakin on olemassa.” Gunn toivoi voivansa tutkia paremmin Quillin isän, Yondun, Draxin ja Nebulan taustoja, sekä laajentaa kulttuurellista näkemystä Xandariin, Krii-iimperiumiin, krylorialaisiin ja Yondun avaruusrosvoihin. Gunn sanoi myös tutkivansa potentiaalista crossover-mahdollisuutta Kostajien kanssa, sanomalla, ”Puhuimme kaikista mahdollisuuksista [crossoverin suhteen] ja tiedän tavallaan mikä perussuunnitelma on. Se voisi aina muuttua millä tahansa minuutilla. Sisältäisi tai ei sisältäisi tapaamisen joidenkin Kostajien ja Galaksin Vartijoiden välillä, tai sitten kaikki Kostajat ja Vartijat. Mutta, asutamme samaa universumia ja heillä on laajat persoonallisuudet, jotka hetkellä tai toisella, kohtaavat toisensa.” Elokuussa Gunn ilmoitti ”vähintään yhden uuden Vartijan sarjakuvista” esiintyvän jatko-osassa, ja paljasti aloittaneensa elokuvan työstämisen. Gunn ilmoitti myöhemmin saman kuukauden aikana, ettei Quillin isä tulisi olemaan Spartaxin J'son, niin kuin sarjakuvissa. 28. lokakuuta 2014, Marvel ilmoitti jatko-osan uuden ensi-illan olevan aikaistettu 5. toukokuuta 2017 ja kuvausten sijoittuvan Atlantaan. Kesäkuussa 2015, Gunn paljasti viimeistelleensä käsikirjoituksen sekä vahvisti Prattin, Saldañan, Bautistan, Dieselin, Cooperin, Rookerin, Gillanin ja Sean Gunnin palaavan edellisestä elokuvasta tuttuihin rooleihinsa. Saman kuukauden lopulla elokuvan viralliseksi nimeksi ilmoitettiin Guardians of the Galaxy Vol. 2. Lokakuussa 2015 Deadline raportoi Pom Klementieffin olevan valittu näyttelemään Mantista. Joulukuussa 2015 Kurt Russell osallistui neuvotteluihin Peter Quillin isän näyttelemisestä. Helmikuun 2016 alussa, koomikon Steve Agee paljastettiin olevan mukana elokuvassa,
Tuotanto > Kuvaukset

Kuvaukset alkoivat 11. helmikuuta 2016 Pinewood Atlanta Studiosilla Fayetten piirikunnassa, Georgiassa. Henry Braham toimi kuvaajana ja Scott Chambliss tuotantosuunnittelijana. Gunn huomautti, että monet ensimmäisen elokuvan tuotantoryhmästä, kuten kuvaaja Ben Davis ja tuotantosuunnittelija Charles Wood, olivat tehneet sopimuksen Doctor Strangen parissa työskentelemisestä, ja elokuvan tuotannon alkaessa marraskuussa 2015 he eivät pystyneet työskentelemään Vol. 2:n parissa. Guardians of the Galaxy Vol. 2 oli ensimmäinen 8K-resoluutiokameralla kuvattu elokuva. Gunn odotti kuvausten kestävän noin 81 päivää eli toukokuun alkuun asti. 17. helmikuuta 2016 julkaistussa tiedotteessa Marvel ilmoitti Elizabeth Debickin ja Chris Sullivanin esiintyvän elokuvassa ja vahvisti Russellin liittymisen näyttelijäkaartiin. Huhtikuussa Gunn paljasti, etteivät John C. Reilly ja Benicio del Toro palisi tähän elokuvaan, sanoen jälkimmäisestä, ”ettei Keräilijä vain sovi Vol. 2:een”. Hän lisäsi vielä, että oli monia hahmoja, joita hän ei voisi käyttää elokuvassa, koska 20th Century Fox omisti monien kosmisten vihollisten ja sivuhahmojen oikeudet, kuten Annihilusin tai Kang Valloittajan. Kuvaukset päättyivät 16. kesäkuuta 2016.
Tuotanto > Jälkituotanto

Heinäkuussa 2016 San Diego Comic-Con Internationalissa vahvistettiin, että Russellin näyttelemä Quillin isä olisi tässä elokuvassa Ego. Lisäksi vahvistettiin, että Debicki näyttelee Ayeshaa, ja että Sylvester Stallone esiintyy myös elokuvassa. Lisäksi Gunn paljasti näyttelijöitä, jotka esittäisivät Yondun avaruusrosvoja, joilla oli elokuvassa suurempi rooli. Edellisestä elokuvasta tutut Fred Raskin ja Craig Wood palasivat vastaamaan elokuvan leikkaamisesta. Framestore palasi luomaan Rocketin visuaaliset efektit elokuvaa varten. Elokuussa 2016 Gunn vahvisti Stan Leen tekevän cameoroolin tässäkin elokuvassa.
Musiikki

Elokuussa 2014, Gunnilla oli ”joitain ideoita lueteltuna, mutta ei mitään varmaa” koskien Quillin Awesome Mix Vol. 2 -kasettia. Huhtikuussa 2015 Gunn sanoi tuntevansa ”pientä painetta soundtrackista, koska niin monet ihmiset rakastivat [ensimmäisen elokuvan soundtrackista], myimme platinaa ja kaikkea muuta. Mutta minusta tuntuu kuin toisen elokuvan soundtrack on parempi.” Kesäkuussa 2015, Gunn totesi, että kaikki Awesome Mix Vol. 2:n kappaleet oli valittu ja sovitettu käsikirjoitukseen. Elokuussa 2015 Tyler Bates palasi säveltäjäksi elokuvaan. Guardians of the Galaxyn tapauksessa Bates kirjoitti osan sävellyksistä ensin, jotta Gunn voisi kuvata sen mukaan, sen sijaan, että Bates olisi olisi tehnyt sävellykset jälkikäteen. Tammikuussa 2016 Gunn ilmoitti valinneensa yhden Bowien kappaleen elokuvaan (”Moonage Daydream” oli mukana ensimmäisessä elokuvassa), mutta joutui leikkaamaan kohtauksen, jossa sitä alun perin käytettiin. Tämä olisi tehnyt Bowiesta ainoan molemmilla nauhoilla mukana olleen laulajan. Hänen kuolemansa jälkeen, Gunn kuitenkin toivoi löytävänsä keinon sisällyttää valittu kappale johonkin muuhun kohtaan elokuvassa ”käyvällä ja asianmukaisella” tavalla hänen kunnioittamisekseen, koska Bowie oli yksi Gunnin idoleista.
Julkaisu

Guardians of the Galaxy Vol. 2 sai ensiesityksensä Tokiossa 10. huhtikuuta 2017, ja Hollywoodin-ensi-ilta oli 19. huhtikuuta 2017. Elokuvan ensi-ilta oli Suomessa 26. huhtikuuta 2017, Britanniassa ja Irlannissa 28. huhtikuuta 2017 ja Pohjois-Amerikassa 5. toukokuuta 2017. Elokuvan alkuperäinen suunniteltu ensi-ilta oli 28. heinäkuuta 2017.
Tulevaisuus > Jatko-osa

Guardians of the Galaxy Vol. 3 sai teatteriensi-iltansa 3. toukokuuta 2023. Pratt, Saldaña, Bautista, Cooper, Diesel, Sean Gunn, Klementieff, Rooker ja Gillan palasivat edellisistä elokuvista tuttuihin rooleihinsa. Will Poulter liittyi näyttelijäkaartiin Adam Warlockin roolissa.
Tulevaisuus > I Am Groot

I Am Groot, viisi pikku-Grootiin keskittyvää fotorealistista lyhytanimaatioelokuvaa julkaistiin Disney+:aan 10. elokuuta 2022, Dieselin palatessa rooliinsa.
Tulevaisuus > The Guardians of the Galaxy Holiday Special

The Guardians of the Galaxy Holiday Special on Marvel Studios Special Presentation -spesiaali, joka julkaistiin Disney+:aan 25. marraskuuta, Gunnin ohjatessa ja käsikirjoittaessa sen, sekä Prattin, Bautistan, Gillanin, Klementieffin, Dieselin, Cooperin, Sean Gunnin ja Rookerin paltessa rooleihinsa. Spesiaalin tapahtumat sijoittuvat ennen Vol. 3:n tapahtumia.
Huomioita

↑  Gunn sanoi kohtauksen Grootista nuorena aikuisena sijoittuvan vuosia elokuvan lopun jälkeen, hahmon esiintyessä tuonikäisenä myös Avengers: Infinity Warissa.
↑  Paljastettiin olevan Adam Warlock, jolle ohjaaja James Gunn suunnitteli alun perin merkittävämpää roolia elokuvassa. Kohtauksen oli tarkoitus johdattaa siihen, että hahmo tulisi esiintymään myöhemmissä MCU-elokuvissa.
Aiheesta muualla

Guardians of the Galaxy Vol. 2 Internet Movie Databasessa (englanniksi)
Wenn abends die Heide träumt

| Wenn abends die Heide träumt Heino |
| --- | --- | --- |

Wenn abends die Heide träumt
Studioalbumin tiedot
 Julkaistu: 1975
 Formaatti: LP-levy
 Tyylilaji: schlager
 Levy-yhtiö: EMI
Heino muut julkaisut
| 28 Heino-Hits zum Tanzen und Mitsingen 1975 | Wenn abends die Heide träumt 1975 | Fahrtenlieder-Album 1975 |
Wenn abends die Heide träumt on saksalaisen laulajan Heinon studioalbumi vuodelta 1975.
Kappaleet

Auf der Lüneburger Heide
Wir wandern durch die Heide (Potp.)
Rose-Marie
Es zogen auf sonnigen Wegen
Wir zieh'n zum Tor hinaus (Potp.)
Grün ist die Heide
Auf der Heide blüh'n die letzten Rosen
Wenn abends die Heide träumt
Auf, auf zum fröhlichen Jagen (Potp.)
Vor meinem Vaterhaus steht eine Linde
Die drei Zigeuner
Im Wald, im grünen Walde
Rosmarienheide
Sah ein Knab ein Röslein steh'n
Abschied von der Heide (Potp.)
Warlito Cajandig y Itcuas

Warlito Cajandig y Itcuas (s. 31. tammikuuta 1944 Dumarao) on filippiiniläinen roomalaiskatolinen piispa. Hänet vihittiin papiksi 21. maaliskuuta 1970 ja nimitettiin Calapanin apostoliseksi vikaariksi sekä Ausafan titulaaripiispaksi 17. huhtikuuta 1989. Piispaksi vihkiminen seurasi 21. kesäkuuta. Pääkonsekraattorina toimi Jaime Lachica Sin, jota avustivat Nicolas M. Mondejar ja Vicente Salgado y Garrucho.
Hannu Huuska

Hannu Huuska lokakuussa 2016.
Hannu Ilmari Huuska (s. 24. helmikuuta 1949 Toijala) on suomalainen näyttelijä, lausuja ja teatteriohjaaja.
Huuska on vaikuttanut muun muassa Mainostelevision MTV-teatterissa. Huuska on näytellyt muun muassa elokuvissa Aleksis Kiven elämä, Hurmaava joukkoitsemurha ja televisiosarjoissa Tummien vesien tulkit ja Salatut elämät. Hän toimi 1990-luvulla usean vuoden ajan Kajaanin runoviikon taiteellisena johtajana. Vuonna 2010 Huuska ohjasi Nurmijärven Kivi-juhlille Aleksis Kiven näytelmän Selman juonet. Näytelmä on esitetty 1984 myös televisiossa, jolloin Huuska näytteli Konradin roolin.
Opinnot

Huuska opiskeli lukioaikoinaan lausuntaa ja puheilmaisua Tuulikki Pohjolan johdolla sekä aloitti balettiopinnot, joissa hänen opettajiaan myöhemmin olivat muiden muassa Kari Karnakoski, Anna Northcote ja Ritva Kuusinen. Päästyään ylioppilaaksi Toijalan yhteislyseosta 1968 Huuska kävi Drama Centre Londonin kolmivuotisen näyttelijälinjan ja jatkoi sen ohessa puheilmaisun opiskelua Gretel Daviesin johdolla.. Suomeen palattuaan hän jatkoi opettajanaan Niilo Kuukka. Syyslukukauden 1985 Huuska opiskeli Varsovan teatterikorkeakoulussa.
Kiinnitykset

Hannu Huuskan pisin teatterikiinnitys oli MTV-teatteriin 1974–1989. Sitä ennen hän oli vuoden Suomen Kansallisteatterissa ja MTV-uran jälkeen näyttelijävierailijana Kansallisbaletissa 1989–1990 ja toimi vuodesta 1991 freelancerina. Vuosina 1995–2000 hän toimi Kajaanin Runoviikon taiteellisena johtajana.
Kiinnitykset > Tehtäviä

Shakespeare: Talvinen tarina (Florizel), Loppiaisaatto (Malvolio)
Maksim Gorki: Viimeiset (Pjotr)
Nikolai Jevreinov: Kaikkein tärkein (ylioppilas)
Federico García Lorca: Kunhan ensin kuluu viisi vuotta (nuorukainen)
Claes Andersson: Kuvien takana (Johannes)
Eila Pennanen: Äiti ja poika (poika)
Joel Lehtonen: Kerran kesällä (Lauri Falk)
Jon Skiftesvik: Valtuuskunta (Hannes Mulari)
Lumikki Tammi: Verovirkailijan sulhanen (Gabriel)
John Hopkins: Löydä tiesi (Jill)
August Strindberg: Pääsiäinen (Benjamin)
Juha Vanhakartano–Hölderle: Jumalan tanssija (Nijinsky)
Pekka Lounela: Paljain jaloin (Uuno Kailas)
Lars Noren: Elämää pitempi yö (Saki)
Jari Halosen elokuvat Back to the USSR – takaisin Ryssiin, Lipton Cockton ja Aleksis Kiven elämä
Mika Waltari: (Akhnaton, auringosta syntynyt (Akhnaton, 30-vuotistaiteilijajuhla)
Kiinnitykset > Ohjauksia

Kivi: Nummisuutarit, Selman juonet
Runeberg: Vänrikki Stoolin tarinat
Mäntylä: Opri
Raudsepp: Vetelys
Kallas: Suden morsian
Tšehov: Valtatiellä
Jevreinov: Ylioppilaan rakkaus
Ibsen: Hedda Gabler
Nestroy: Tiitus tulitukka
Waltari: Akhnaton
Topelius: Lintu sininen
Pekkarinen: Kaunis Veera, Vihtorin harha-askel
Jääskeläinen: Laivan kannella
Kianto: Punainen viiva
Doris Laineen tanssimaailmaa
Maaria Eiran oopperailta
Kiinnitykset > Omat illat

1972 Shakespeare-ilta
1978 Kailas–Sarkia-ilta
1986 Pasolini-ilta
1990 monologi Uuno Kailaan elämästä
1991 Kailas Runot, 90 vuotta runoilijan syntymästä
1992 Ikkunat auki Eurooppaan (Tulenkantajat)
1994 Arvid Järnefelt (Heräämiseni)
1996 Rainer Maria Rilke (Kirjeitä nuorelle runoilijalle)
1997 Uuno Kailas (Havahtuminen, melodraama, musiikki Kalle Pakkala)
2000 Hannu Huuskan sana-, sävel- ja tanssimaailma
2003 V. A. Koskenniemi, Narkissos
2006 Eino Leino, Alla kasvon kaikkivallan
Kiinnitykset > Äänitteet

2009 Aleksis Kivi: Kootut runot, äänikirja
2010 Ilmari Kianto: Punainen viiva
2010 Aleksis Kivi: Rakkaimmat runot
2011 Eino Leino: Alla kasvon kaikkivallan
2012 Eino Leino: Hymyilevä Apollo (40-vuotisrunojuhlaäänite)
2013 Eino Leino: Helkavirsiä